Tremplin de la Chirurgienne

Tremplin de la Chirurgienne var en hoppbakke i Le Brassus i Sveits. Bakken hadde til sist K-punkt 104 meter og var eid av Ski-Club Le Brassus. Den hadde internasjonale hopprenn fra 1953 og renn i europacupen (nå kontinentalcupen) i årene 1981-92, og hadde også et renn i verdenscupen i kombinert i 1988.

Hoppbakken ble bygd i 1929 som 65-metersbakke og tatt i bruk året etter. Noen år senere ble en mindre 40-metersbakke bygd ved siden av hovedbakken. Hovedbakken ble ombygd i 1954 slik at det ble mulig å hoppe over 80 meter. Ny utvidelse fulgte i 1970. Rennet i 1971 ble avlyst på grunn av snømangel, men i 1972 satte Hans Schmid (Sveits) bakkerekord med 99 meter. Den siste bakkerekorden ble satt i 1987, da Gérard Balanche (Sveits) hoppet 107,5 meter. Det siste nasjonale rennet i bakken var det sveitsiske mesterskapet i 1994. Etter at bakkens internasjonale FIS-sertifikat gikk ut, ble den revet i 2002.

To mindre hoppbakker med størrelse K25 og K10 ble bygd i Le Brassus i 2000. Etter at stedets egen storbakke ble revet, har hoppere fra området også brukt de større bakkene i Chaux-Neuve i Frankrike, som ligger i kort avstand fra Le Brassus. I 2007/08 tok hoppmiljøet i Le Brassus initiativet til å få bygd en ny K70-bakke på stedet, for å gi områdets unge hoppere et bedre tilbud.

Viktige renn (spesielt hopp)
Le Brassus Ski Games
 År Vinner 1953  Andreas Däscher 1954  Roald Kalmo 1956  Georg Thoma 1957  Hemmo Silvennoinen 1958  Andreas Däscher 1959  Kalevi Kärkinen 1960  Bengt Eriksson 1961  Nilo Zandanel 1962  Wolfgang Happle År Vinner 1963  Antoni Łaciak 1964  John Balfanz 1965  Dieter Neuendorf 1967  Giacomo Aimoni 1968  Gilbert Poirot 1969  Yukio Kasaya 1970  Hans Schmid 1971 Avlyst pga. snømangel År Vinner 1972  Hans Schmid 1973  Hans Schmid 1974  Hans Schmid 1975  Hans Schmid 1976  Walter Steiner 1977  Johan Sætre 1978  Robert Mösching 1979  Claus Tuchscherer

Kilder
24 Heures: Des mordus de saut songent à ressusciter la Chirurgienne (27. desember 2007, besøkt 27. mars 2013)
Skisprungschanzen-Archiv: Le Brassus (besøkt 27. mars 2013)
Ski-Club Le Brassus: Historique (besøkt 27. mars 2013)
20 minutes: Le saut à skis romand veut un tremplin pour la relève (3. januar 2008, besøkt 27. mars 2013)
Skisprungschanzen-Archiv: All time results (15. april 2012)

Kategori:Hoppbakker i Sveits
Kategori:Byggverk fullført i 1930
Kategori:1930 i Sveits
Kategori:Byggverk revet i 2002
Kategori:2002 i Sveits